Ispaniyaning «Atletiko» klubi himoyachisi Filipe Luis 3ta uchrashuvga chetlashtirildi. Bu haqda Sport.es nashri xabar tarqatdi. Musobaqalarni o‘tkazish qo‘mitasi Ispaniya chempionatining «Barselona»ga qarshi uchrashuvidan (1:2) keyin o‘yinning videoyozuvini ko‘rib chiqqan holda shunday qarorga kelgan. Eslatib o‘tamiz, uchrashuvning 44-daqiqasida «Atletiko» himoyachisi Lionel Messiga nisbatan o‘ta qo‘pol o‘ynagani uchun qizil kartochka olib maydonni tark etgandi. Shunday qilib, Filipe Luis «Eybar», «Xetafe» va «Vilyarreal» jamoalariga qarshi uchrashuvlarni o‘tkazib yuboradi.